Diari Oficial de la Generalitat Valenciana


Sumari del DOGV 5050, del 15-07-2005 (2005/8227)

RESOLUCIÓ de 5 de juliol de 2005, de la directora general de Gestió del Medi Natural, per la qual es resol la convocatòria d'ajudes per a l'any 2005 per a la protecció, la conservació i la millora dels espais forestals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8227


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 5 de juliol de 2005, de la directora general de Gestió del Medi Natural, per la qual es resol la convocatòria d'ajudes per a l'any 2005 per a la protecció, la conservació i la millora dels espais forestals de la Comunitat Valenciana. [2005/X8227]
  
Vista l'Ordre de 29 de novembre de 2001, per la qual s'estableix un règim d'ajudes destinades a la protecció, la conservació i la millora dels espais forestals de la Comunitat Valenciana a càrrec de la línia T4832 del programa 442.40 dels pressuposts de la Generalitat Valenciana.
  
D'acord amb l'Ordre de 17 març de 2005, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 les accions de protecció, conservació i millora dels espais forestals de la Comunitat Valenciana, amb un import global màxim de 3.034.44,38 €.
  
Vist que la comissió prevista en la base setena de l'annex de l'ordre de convocatòria ha examinat i avaluat les sol·licituds presentades.
  
Atés que la comissió ha valorat les distintes peticions d'acord amb les condicions previstes, d'acord amb la valoració realitzada, i vista la proposta de resolució que eleva la Direcció General de Gestió del Medi Natural, d'acord amb les atribucions que tinc conferides, resolc:
  
Primer
  
Concedir les subvencions recollides en l'annex I per a les finalitats i en les quanties especificades.
  
Segon
  
Desestimar les sol·licituds incloses en l'annex II per les causes assenyalades.
  
Contra aquesta resolució, que és definitiva en via administrativa, es pot interposar recurs contenciós administratiu en el termini de dos mesos comptadors a partir de l'endemà de la recepció de la present resolució, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants, de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició davant del conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú.